iginagalang siya marahil, kayat sa isang kilos lamang ng kamay ay napigil ang pag uusap ng dalawa, nang ang paring artillero ay tumukoy ng ukol sa kinatutuhan at ang manunulat na prayle ay ng ukol naman sa karunungan. alam baga ninyo kung ano ang mga taong marurunong, ben zayb? anang pransiskano na ang boses ay malalim, na hindi man lamang halos gumalaw sa kaniyang uupan, at ang mga nangangalirang na kamay ay bahagya nang ikilos nariyan sa lalawigan ang puente del capricho na gawa ng isang kapatid namin, at hindi nayari, sapagkat pinintasang mahina at mapanganib ng mga marurunong, sa panunulay sa kanilang mga sapantaha, ngunit tignan ninyot nariyan ang tulay na naglalaban sa lahat ng baha at lindol. iyan, punales iyang talaga, iyan nga sana ang sasabihin ko! ang wika ng paring artillero na kasabay ang suntok sa gabay ng kaniyang luklukang kawayan; iyan, ang puente del capricho at ang mga marurunong; iyan sana ang sasabihin ko,. salvi, punales .